CELEX: 62013CA0552
Language: bg
Date: 2015-10-22 00:00:00
Title: Дело C-552/13: Решение на Съда (пети състав) от 22 октомври 2015 г. (преюдициално запитване от Juzgado Contencioso-Administrativo n° 6 de Bilbao — Испания) — Grupo Hospitalario Quirón SA/Departamento de Sanidad del Gobierno Vasco, Instituto de Religiosas Siervas de Jesús de la Caridad (Преюдициално запитване — Поръчки за услуги — Директива 2004/18/ЕО — Член 23, параграф 2 — Управление на обществени здравни услуги — Доставка на здравни услуги към обществени болници в рамките на частни предприятия — Изискване, предвиждащо предоставянето на услугите на територията на конкретна община)

14.12.2015   
            
            
               BG
            
            
               Официален вестник на Европейския съюз
            
            
               C 414/2
            
         Решение на Съда (пети състав) от 22 октомври 2015 г. (преюдициално запитване от Juzgado Contencioso-Administrativo no 6 de Bilbao — Испания) — Grupo Hospitalario Quirón SA/Departamento de Sanidad del Gobierno Vasco, Instituto de Religiosas Siervas de Jesús de la Caridad
   (Дело C-552/13) (1)
   
   ((Преюдициално запитване - Поръчки за услуги - Директива 2004/18/ЕО - Член 23, параграф 2 - Управление на обществени здравни услуги - Доставка на здравни услуги към обществени болници в рамките на частни предприятия - Изискване, предвиждащо предоставянето на услугите на територията на конкретна община))
   (2015/C 414/02)
   Език на производството: испански
   
      Запитваща юрисдикция
   
   Juzgado Contencioso-Administrativo no 6 de Bilbao
   
      Страни в главното производство
   
   
      Ищец: Grupo Hospitalario Quirón SA
   
      Ответници: Departamento de Sanidad del Gobierno Vasco, Instituto de Religiosas Siervas de Jesús de la Caridad
   
      Диспозитив
   
   Член 23, параграф 2 от Директива 2004/18/ЕО на Европейския парламент и на Съвета от 31 март 2004 година относно координирането на процедурите за възлагане на обществени поръчки за строителство, услуги и доставки не допуска изискване като разглежданото в главното производство, формулирано като техническа спецификация в обявления за възлагане на обществена поръчка относно доставката на здравни услуги, съгласно което медицинските услуги, предмет на обществена поръчка, трябва да се предоставят единствено от частни болнични заведения, намиращи се в определена община, която може да не е общината по постоянния адрес на пациентите, за които са предназначени тези услуги, тъй като това изискване води до автоматично изключване на оферентите, които не могат да предоставят посочените услуги в такова заведение, намиращо се в посочената община, но отговарят на всички други условия, предвидени в тези обявления.
   
      (1)  ОВ C 24, 25.1.2014 г.